La I Fira d'Associacions es realitzarà el 30 d'abril
20 de abril de 2022

L'esdeveniment se celebrarà a la plaça del País Valencià i comptarà amb la presència d'una trentena d'entitats elianeres

La I Fira d'Associacions de l'Eliana ja té data. Serà dissabte que ve, 30 d'abril, a partir de les 10 hores a la plaça del País Valencià. Allí, es donaran cita una trentena d'associacions locals de tots els àmbits –cultural, social i veïnal– i, a més, comptarà amb diverses actuacions i exhibicions  a l'escenari que s'instal·larà en la mateixa plaça.

Amb aquesta mostra, l'Ajuntament buscarà acostar a la població les activitats que realitzen les diverses entitats, així com donar difusió de la seua labor i els seus fins. A més, de donar a conèixer els serveis que s'ofereixen des del consistori com l'assistència a l'obtenció de la signatura digital per a representants o qualsevol altre tràmit que hagen de gestionar com a organització, o la promoció del Registre Municipal d'Associacions.

La jornada inclourà actuacions de dansa, música, esport i poesia, entre altres, i oferirà una paella popular al migdia per a totes les persones assistents.

El regidor de Participació Ciutadana, Jorge Pérez Comeche, ha recordat que si alguna entitat inscrita en el Registre Municipal vol unir-se a l'esdeveniment encara està a temps de fer-ho a través del correu participacio@leliana.es, al mateix temps que ha animat elianers i elianeres a no perdre's aquesta primera trobada amb la qual “fomentar l'associacionisme i mostrar l'ampli i variat teixit associatiu de l'Eliana”, ha afirmat.